**ELŐTERJESZTÉS**

**Szombathely Megyei Jogú Város Közgyűlése**

**Jogi és Társadalmi Kapcsolatok Bizottsága 2018. december 4-i ülésére**

**Javaslat az AGORA Szombathelyi Kulturális Központ igazgatóhelyettesének megbízására**

Az AGORA Szombathelyi Kulturális Központ (a továbbiakban: AGORA) szakmai igazgatóhelyettesének 2018. december 31. napján lejár a vezetői megbízatása.

A közalkalmazottak jogállásáról szóló 1992. évi XXXIII. törvény (a továbbiakban: Kjt.) 20/B. § (5) bekezdése értelmében a magasabb vezető és a vezető beosztás ellátása pályázat kiírása nélkül is betölthető. A Kjt. végrehajtásáról szóló 150/1992. (XI.20.) Korm. rendelet (továbbiakban: Kormányrendelet) 7. § (9) bekezdése szerint a magasabb vezető megbízásához - amennyiben nem a fenntartó a munkáltatói jogkör gyakorlója - szükséges a fenntartó egyetértése is.

Szombathely Megyei Jogú Város Önkormányzatának a Szervezeti és Működési Szabályzatáról szóló 34/2014. (XI.3.) önkormányzati rendelete 70.§ (6) bekezdése értelmében a szakmailag illetékes bizottság véleménye alapján a polgármester dönt a nem kizárólagos közgyűlési hatáskörbe tartozó kinevezésről, választásról vagy ezekhez kapcsolódó véleményezésről.

Az AGORA igazgatója a jelenlegi igazgatóhelyettes, Prieger Szabolcs megbízását javasolja további egy év időtartamra.

Kérem a Tisztelt Bizottságot, hogy az előterjesztést megtárgyalni, és álláspontját kialakítani szíveskedjék.

**Szombathely, 2018. november „ ”**

**/: Koczka Tibor :/**

**A.**

**HATÁROZATI JAVASLAT**

**…../2018. (XII. 4.) JTKB. számú határozat**

A Jogi és Társadalmi Kapcsolatok Bizottsága a „Javaslat az AGORA Szombathelyi Kulturális Központ igazgatóhelyettesének megbízására” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) önkormányzati rendelet 70.§ (6) bekezdésében foglalt felhatalmazása alapján javasolja a polgármesternek, hogy az AGORA Szombathelyi Kulturális Központ szakmai igazgatóhelyettesi feladatait további 1 év határozott időtartamra - 2019. január 1. napjától 2019. december 31. napjáig – Prieger Szabolcs lássa el.

**Felelős:** Dr. Takátsné Dr. Tenki Mária, a Bizottság elnöke

(Dr. Bencsics Enikő, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Koordinációs Iroda vezetője,

Parais István, az AGORA Szombathelyi Kulturális Központ igazgatója,

Vigné Horváth Ilona, a Szombathelyi Egészségügyi és Kulturális Intézmények gazdasági Ellátó Szervezete igazgatója)

**Határidő:** azonnal

**B.**

**HATÁROZATI JAVASLAT**

**…../2018. (XII. 4.) JTKB. számú határozat**

A Jogi és Társadalmi Kapcsolatok Bizottsága a „Javaslat az AGORA Szombathelyi Kulturális Központ igazgatóhelyettesének megbízására” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) önkormányzati rendelet 70.§ (6) bekezdésében foglalt felhatalmazása alapján nem támogatja, hogy az AGORA Szombathelyi Kulturális Központ szakmai igazgatóhelyettesi feladatait Prieger Szabolcs lássa el.

**Felelős:** Dr. Takátsné Dr. Tenki Mária, a Bizottság elnöke

(Dr. Bencsics Enikő, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Koordinációs Iroda vezetője,

Parais István, az AGORA Szombathelyi Kulturális Központ igazgatója,

Vigné Horváth Ilona, a Szombathelyi Egészségügyi és Kulturális Intézmények gazdasági Ellátó Szervezete igazgatója)

**Határidő:** azonnal